 Ibhange linikele ngemali esikoleni News24Ibhange linikele ngemali esikoleniUSihlalo womkhandlu wesikole uMnuz Thulani Sibiya, iKhansela uMnuz Xolani Mdletshe, iMeya yaseMandeni uMnuz Siphesihle Zulu, uMnuz Toy Mzimela wase Standard Bank, uThishomkhulu waKwaSola Primary School uNkk Ntombikayise Mhlongo kanye noNkk NelisiweABAFUNDI nothisha besikole saseNembe, eMandeni, KwaSola Primary School, bebegcwele injabulo ngoMsombuluko ngenkathi ibhange lase Standard Bank linikela ngemali engu-R100 000.Ngokusho kuka thishomkhulu wesikole, uNkk Ntombikayise Mhlongo, Le mali izosetshenziselwa ukwakha igumbi lokufundela elizobuye libe ihholo.Uthe: Isikole sethu asinalo ihholo lokubambela imcimbi yingakho sifuna ukwakha ihholo. Futhi leli hholo nomphakathi uzokwazi ukulisebenzisa, kusho uNkk Mhlongo.IMeya yaseMandeni uMnuz Siphesihle Zulu, umphathi wesifundazwe e-Standard Bank uMnuz Toy Mzimela, iKhansela uMnuz Xolani Mdletshe kanye noNkk Nelisiwe Mkhize wase Standard Bank bahambele lesi sikole ngoMsombuluko.UThishomkhulu uqhube wathi ubudlelwano obukhona phakathi kwesikole kanye noMnuz Mzimela yikhona okwenze ukuthi ibhange linikele ngamali yokwakha.Ekhulumela abazali, uSihlalo womkhandlu wesikole uMnuz Thulani Sibiya uthe: Sithanda ukubonga u-Standard Bank ngalokhu okwenzile ngoba kuzolekelela isikole sethu, kusho yena.UMnuz Mzimela uthe imeya kanye nothishomkhulu kade baqala ukukhulumisana naye ngokuthi kube khona uxhaso oluvela ebhange alisebenzelayo.Uthe: Njenge bhange sithathe isinqumo sokuthi sixhase lesi sikole ukuze sizokwazi ukwakha igumbi lokufundela. Imali isikhona esikhwameni sesikole, okusele ukuthi bona beqinisekise ukuthi kwakhiwa ngendlela efanele, kusho uMnuz Mzimela.IMeya yaseMandeni, uMnuz Zulu uthe umnikelo walolu hlobo uyamthokozisa njengoba kusho ukuthi kuzozuza isikole. Uqhube wathi ukuzuza kwesikole yinto enhle njengoba imfundo ibalulekile kuleli.Uthe: Ngemfundo kungabakhona ukuthula emphakathini yethu. Ngemfundo singakwazi ukuqeda ubuphofu siphinde sehlise izinga la bantu abangasebenzi, kusho yena. 